ስጋብ ሕጂ ኣብ ገለ ጉዳያት ሕጋውነት ሓሺሽ ኣብ ካናዳ ሓደ ካብቲ ዘይተመለሰ ሕቶ ኢዩ። ምንጪ ስእሊ, Reuters መግለጺ ስእሊ, ሓሺሽ ካናቢስ ንምግዛእ ሰልፊ ዝሓዙ ሰባት ኣብ ውሽጢ ሓደ ዓመት ሓሺሽ ኣብ ካናዳ ከምመዘናግዒ ክትጥቀመሉ ሕጋዊ ድሕሪ ምዃኑ፡ ቀረብን ጠለብን ኣብዘይመዓራረይሉ እዋን ናይ ኣቕርቦት ሕጽረት ከጓንፍ ከምዝኾነ ገለ ተንተንቲ ይገልጹ። እታ ኣብ ካናዳ ኣዝያ ብዝሒ ህዝቢ ዘለዋ ኣውራጃ ኦንታርዮ፡ ካብ ወርሓት ጽድያ [ካብ መወዳእታ ወርሒ መስከረም ስጋብ መወዳእታ ወርሒ ታህሳስ ዘሎ ወቕቲ] ኢያ መሸጣ ሓሺሽ ክትጅመር። እቶም ነበርቲ ግና ብመርበብ ሓበሬታ እቲ ዘድልዮም ዓቐን ሓሺሽ ክእዝዙ ይኽእሉ። እታ ብዝለዓለ ዓቕን ሓሺሽ እትጥቀም ኣውራጃ ብሪቲሽ ኮሎምቢያ ድማ ካብ ሮቡዕ ብሓንቲ ሕጋዊት ድኳን ምሻት ክትጅመር ኢያ። ስለምንታይ`ያ ካናዳ ሓሺሽ ክዝውተር ኣፍቂዳ?
